
S'exposen els resultats estimats de l'extensió de construccions (habitatges) i 
infraestructures construides sobre quatre cavitats càrstiques a la franja litoral del Sud 
i Llevant de Mallorca a partir de l'ús de Sistemes d'Informació Geogràfica (SIGs). 
L'estudi s'ha basat en l'anàlisi cartogràfic en el que s'ha contrastat la cartografia 
existent del recorregut de les coves, el mapa topogràfic digital a escala 1/5.000, 
diverses col-leccions de fotografies aèries i la cartografia digital del cadastre. La 
informació manejada es troba disponible al visor cartogràfic del Servei d'Informació 
Territorial de les Illes Balears S.A. i es pot visualitzar a qualsevol programa de SIG. 
La cartografia corresponent al recorregut de les cavitats es troba a les publicacions de 
la revista Endins, també disponibles a internet. Els resultat es una estimació dels 
metres quadrats construits sobre les coves. D'aquesta manera s'ofereix una 
informació que podria esser una eina de consulta per a la presa de decisions i 
contribuir a la sostenibilitat de la zona costanera d'acord amb una concepció 
integrada de les àrees costeres i marines. 

Paraules clau: SIG, Carst, Mallorca, Gestió Integrada, GIZC. 


ESTIMATE OF CONSTRUCTIONS COMMITTED TO THE PRESENCE OF 
CAVES ON THE COAST OF THE SOUTH AND EAST OF MALLORCA 
THROUGH THE USE OF GEOGRAPHIC INFORMATION SYSTEMS (GIS). This 
work exposes the estimated results of the built area (homes and infrastructures) 
above four karstic caves located at the coastal fringe in the South and East of the 
Mallorca Island using Geographical Information Systems (GIS). The study has been 
based on the analysis of the cartography of the path/extension of the caves, 1/5.000 
scale topographic maps, many collections of digital aerial photography and the 
cartography of the cadastre. The information managed is available in the map viewer 
of the Geographical Information Service of the Balearic Islands and can be displayed 
in any GIS program. Cartography of the paths of the caves are in the issues of Endins 
Journal, also available in internet. The result is an estimation of the square meters 
built above the caves. In this way, we offer a kind of information that could be a 
decision support tool to contribute to the sustainability of the coastal zone according 
with the concept of integrity of coastal and marine areas. 

Introducció 


Els resultats preliminars d'aquest treball 
es varen exposar en forma de resum a 
Balaguer et al. (2013). 

Aquest treball calcula inicialment 
l'extensió de les construccions (habitatges) 
i infraestructures compromeses per quatre 
cavitats càrstiques a la franja litoral del Sud 
i Llevant de Mallorca mitjançant l'ús de 
Sistemes d'Informació Geogràfica (SIGs). 
Les cavitats estudiades són La Cova del 
Drac de Cala Santanyí (Santanyí), Cova 
Genovesa o Cova d'en Bessó (Manacor), 
Cova d'es Coll (Felanitx) i Cova d'es Pas 
de Vallgornera (Llucmajor). La localització 
de les cavitats estudiades a àrees urbanes 
costaneres, a on algunes d'elles han 
experimentat un desenvolupament notable 
durant les darreres dècades (Vallgornera, 
Cala Santanyí i Cala Anguila) o bé 
representen àrees urbanes costaneres 
tradicionals (es Rivetó a Portocolom), ha 
motivat la curiositat — d'analitzar la 
possibilitat — d'identificar les àrees 
construïdes (habitatges i infraestructures en 
general) presumiblement afectades per la 
presència de cavitats càrstiques. La dilatada 
tradició espeleològica a Mallorca ha donat 
lloc a 0 gran quantitat d'articles i 
publicacions científiques de tota mena que 
permeten identificar el traçat de moltes 
cavitats sobre els plànols topogràfics. Al 
mateix temps la possibilitat de disposar 
lliurement d'informació territorial en 
format digital (cartografia temàtica 
diversa), lliure accés a bases de dades on- 
line (com per exemple la del cadastre) i la 
disponibilitat d'eines d'anàlisi de SIG de 
codi obert, permeten la realització d'aquest 
estudi i obtenir resultats estimats. 

L'objectiu principal de l'estudi és el 
d'oferir una primera aproximació de 
l'extensió construida (habitatges particulars 


i infraestructures) sobre les cavitats 
càrstiques estudiades, així com també 
realitzar un repàs de la normativa relativa a 
la protecció tant a nivell Europeu, estatal 
com regional referent a cavitats per a 
proporcionar noves dades i eines d'anàlisi 
encaminades a orientar als gestors i actors 
que participin en els processos de 
planificació actuals i futurs d'acord amb el 
concepte de Gestió Integrada de la Zona 
Costera (GIZC). 


Marc físic 


Les coves objecte d'aquest estudi es 
troben a la franja litoral del Migjorn i 
Llevant de Mallorca (Fig. 1), i es 
desenvolupen dins dels relleus tabulars 
post-orogènics (Marines de Migjorn i de 
Llevant) formats per les calcàries i 
calcarenites del Miocè Superior (Pomar et 
al., 1983, Fornós i Gelabert, 1995) que a la 
base presenta la Unitat d'Esculls i a sobre 
d'aquesta amb un contacte erosiu, es 
disposa el Complex Terminal (Pomar et al., 
1983) o la unitat Calcàries de Santanyí 
(Fornós, 1983). La naturalesa carbonatada 
del rocam i la presència de la zona de 
mescla entre aigües freàtiques i marines 
afavoreix la dissolució càrstica i el 
desenvolupament de les cavitats. Les coves 
estudiades han estat la Cova del Drac de 
Cala Santanyí, Cova Genovesa o Cova d'en 
Bessó, Cova d'es Coll i Cova des Pas de 
Vallgornera. A continuació s'exposa un 
breu esbós de les principals característiques 
de les cavitats tractades per a aquest anàlisi 
d'acord amb les principals publicacions que 
les han descrit amb detall. 


Cova des Coll 
La cova des Coll es troba a la vessant 
costanera septentrional de Portocolom (Fe- 

Fig. 1. Localització general de les cavitats estudiades localitzades en el Migjorn i Llevant de Mallorca 
(Marina de Migjorn/Llucmajor i Marina de Llevant respectivament). Figura modificada de Gràcia et 
al. (2011). 

Fig. 1. General overview and location of studied caves at Southern and Eastern platforms of 
Mallorca Island (Marina de Migjorn/Llucmajor and Marina de Llevant respectively). Figure 


modified from Gràcia et al. (2011). 


lanitx), en el seu recorregut travessa es barri 
d'es Rivetó des de la zona interior (terra 
endins) d'es Camp Roig fins a la connexió 
directa amb la mar a la zona de s' Amarador 
(Fig. 2). La troballa de material arqueològic 
a la dolina d'entrada (accés actualment 
obstruit) de la part més enfora de la costa fa 
pensar que al manco aquella part de la 
cavitat ja era coneguda des de l'antiguitat 
(Salvà, 1997), però en principi no hi han 
publicacions al respecte fins la segona 
meitat dels anys 90 del segle XX (Gràcia et 
al., 1997, Salvà, 1997). D'acord amb els 
treballs acabats d'assenyalar, no és fins a 


1994 quan comencen les exploracions de la 
zona terrestre i és a l'any 1996 quan es 
descobreixen les galeries sota el nucli urbà 
(Gràcia et al., 1997). Durant el període 
comprès entre 2003 i 2005 el Grup Nord de 
Mallorca inicia els estudis geològics i 
biològics i es descobreixen noves 
extensions (Gràcia et al., 2005). Actual- 
ment la cova compta amb 7.020 m de 
recorregut dels quals 5.529 m subaquàtics, 
765 m són aquàtics amb cambra d'aire i 
726 m són terrestres (Gràcia et al., 2011). 

Fig. 2. Representació del recorregut de les coves sobre l'ortofotografia digital de 2012 dels Serveis 
d'Informació Territorial de les Illes Balears (Sitibsa) i dels vials, construccions i infraestructures 
construides a sobre. A) Cova d'es Coll (Portocolom, Felanitx). B) Cova d'es Drac de Cala Santanyí 


(Santanyí). 


Fig. 2. Display of the path of the caves over the digital aerial photography of 2012 from the 
Geographic Information Service of the Balearic Islands (Sitibsa) and the streets, homes and 
infrastructures built over the caves. A) Cova d'es Coll (Portocolom, Felanitx). B) Cova d'es Drac de 


Cala Santanyí (Santanyí). 


Cova del Drac de Cala Santanyí 

La Cova del Drac de Cala Santanyí es 
troba al municipi de Santanyí, es localitza 
al vessant Nordoriental de la Cala i presenta 
una connexió directe amb la línia de costa 
(Fig. 2). Les característiques principals de 
la cova s'han extret del treball de Gràcia et 
al. (1998) en el que es realitza una 
compilació de l'evolució del coneixement 
d'aquesta cavitat. La sala d'entrada de la 
cavitat ja era coneguda des de l'antiguitat 
essent utilitzada d'ençà temps pretalaiòtics, 
ja que aquesta part és la més accessible. 


L'any 1968 varen començar els primers 
treballs de topografia que es publiquen en 
el primer treball que descriu la cavitat des 
d'una perspectiva espeleològica i genètica 
(Montoriol, 1970), no és fins els anys 1997- 
1998 quan s'engeguen els treballs de 
topografia submarina. El recorregut actual 
de la cova és de 803 m, dels quals 191 m 
són aeris i 612 m són subaquàtics. 


Cova Genovesa o Cova d'en Bessó 
La cova Genovesa es troba a la franja 
litoral de Manacor, i es localitza al nord- 

Fig. 3. Representació del recorregut de les coves sobre l'ortofotografia digital de 2012 dels Serveis 
d'Informació Territorial de les Illes Balears (Sitibsa) i dels vials, construccions i infraestructures 
construides a sobre. A) Cova Genovesa (Cala Anguila, Manacor). B) Vista general del recorregut de 
la Cova d'es Pas de Vallgornera (Vallgornera, Llucmajor). C) Detall de l'àrea afectada per les 
construccions i vials de la Cova d'es Pas de Vallgornera. 

Fig. 3. Display of the path of the caves over the digital aerial photography of 2012 from the 
Geographic Information Service of the Balearic Islands (Sitibsa) and the streets, homes and 
infrastructures built over the caves. A) Cova Genovesa (Cala Anguila, Manancor). B) General view 
of the path of the Cova d'es Pas de Vallornera (Vallgornera, Llucmajor). C) Detailed view of the 
area of the cave affected by homes, infrastructures and streets (Cova d'es Pas de Vallgornera). 





oest de Cala Anguila amb la que presenta 
una connexió amb la part interior de la cala 
(Fig. 3). Les principals característiques que 
es descriuen a continuació s'han extret dels 


1973 i l'any 1988 es varen dur a terme les 
primeres immersions subaquàtiques 
(Ainley, 1988). Durant l'any 2000 es reprèn 
l'activitat exploradora i es completa la 


treballs de Gràcia et al. (2003, 2011) en el 
que es realitza una compilació de les 
cavitats de la franja litoral de Mallorca. La 
primera referència bibliogràfica que parla 
d'aquesta cova és de Veny (1968) i es tracta 
d'un treball de caire arqueològic. La 
primera topografia es va realitzar l'any 


topografia de la cavitat tal com la coneixem 
a l'actualitat (Gràcia et al, 2003). El 
recorregut actual de la cova és de 2415 m, 
dels quals 1825 m són subaquàtics, 90 m 
corresponen a trams amb llacs amb cambres 
d'aire i 500 m de zona vadosa. 

Cova des Pas de Vallgornera 

La cova des Pas de Vallgornera és la 
més extensa de les coves estudiades, de fet 
és la cavitat de major recorregut de les Illes 
Balears. Es troba al municipi de Llucmajor, 
a la zona de l'urbanització de Vallgornera 
en el sector oriental de la marina de 


Llucmajor (Fig. 3). La informació 
obtinguda — d'aquesta cavitat — prové 
principalment dels treballs de Merino 


(1993, 2000), Merino et al. (2011, 2014) 
els quals realitzen un repàs complet de 
l'evolució del descobriment de la cova, així 
com també tota la informació de les seves 
característiques. El descobriment de la cova 
va esser l'any 1968 arrel —d'unes 
excavacions destinades a construir un pou 
negre per a l'hotel Es Pas (actualment 
abandonat i en ruïnes) i tot seguit s'estudià 
la possibilitat d'explotar-les turísticament i 
per a aquesta finalitat es dugueren a terme 
les primeres exploracions de la cavitat 
durant els anys 70, així com també es 
realitzà una topografia primigènia 
(Collignon, 1982). Abandonada la idea 
d'explotar-la turísticament, les exploracions 
també es deixaren de banda i no és fins a 
principis dels anys 90 del segle XX quan 
s'obté una primera topografia (Merino, 
1993), aquest sector inicialment descrit de 
la cova es coneix com a "sector antic". 
Entre els anys 1994 i 1999 es descobriren 


nous trams (fins als 6.500 m 
aproximadament de recorregut) anomenats 
“noves extensions” (Merino, 2000). 


Posteriorment entre 2004 i 2011 hi hagué 
una intensa activitat exploradora i es 
descobreixen gairebé la totalitat del 
recorregut actual de la cova, aquests nous 
trams reben el nom de “descobriments 
2004" (Merino et al., 2011). Actualment la 
cova té un recorregut d'uns 75 km amb més 
de 17 km de recorregut d'extensions 
subaquàtiques (Merino et al., 2014). 


Materials i mètode 


L'anàlisi cartogràfic dut a terme per a 
determinar les construccions i 
infraestructures localitzades sobre el 
recorregut de les cavitats s'ha basat en les 
topografies pre-existents de les coves que 
es troben publicades a la revista Endins 
disponibles a la xarxa (www.raco.cat). Les 
topografies de la cova des Coll, cova 
Genovesa i cova del Drac de Cala Santanyí 
es poden aconseguir en el treball de Gracia 
et al. (2011) que realitza una compilació de 
les principals cavitats subaquàtiques del 
Sud i Llevant de Mallorca. La topografia de 
la cova des Pas de Vallgornera, la més 
extensa de les estudiades alhora de les 
Balears, ha estat la més complexa 
d'interpretar, es varen consultar els plànols 
dels treballs de Merino (2000) i Merino et 
al. (2011), però la manca de punts de 
control per a georreferenciar, amb una 
mínima qualitat, bona part de la cova 
(descobriments de 2004-2011) s'ha hagut 
de complimentar amb un plànol topogràfic 
actualitzat lliurat personalment pel Dr. 
Joaquín Ginés. Les georeferenciacions dels 
plànols del recorregut de les coves s'han 
realitzat, mitjançant el programa de SIG 
Arcmap 10, sobre la fotografia aèria de 
2012 disponible al servei de visualització 
de cartografia (WMS) del SITIBSA. 
L'error quadràtic mitjà (RMS) obtingut en 
el procés de georeferenciació és de: 2,6 m 
per a la cova des Coll, 5,9 m per a la cova 
Genovesa, 2,1 m per a la cova des Drac de 
Cala Santanyí i d'1,2 a 2,4 m per a la cova 
des Pas de Vallgornera. 

Les imatges del recorregut de les coves 
georreferenciades — s'han digitalitzat. i 
convertit a format shapefile (.shp) obtenint- 
se una base cartogràfica digital per a cada 
cova i amb la qual s'ha pogut calcular 
l'àrea estimada de la cova, i encreuar amb 
la cartografia corresponent a les 

edificacions del MTB de 2006 d'escala 
1/5.000 a fi i efecte de saber les 
construccions i infraestructures 
compromeses amb el recorregut de la cova 
(Figs. 2 i 3). La digitalització de la Cova 
des Pas de Vallgornera s'ha dividit en dues 
parts, per una part s'ha digitalitzat el plànol 
de la primera topografia de la cova 
(Merino, 2000) (RMS de 2,4 m) i per l'altra 
part s'ha digitalitzat la cavitat sobre la 
cartografia lliurada pel Dr. Joaquín Ginés 
(RMS d'1,2 m) (descobriments 2004-2011). 
D'aquesta manera la base cartogràfica 
digital de la Cova des Pas de Vallgornera 
s'ha obtingut a partir de la combinació 
d'ambdues digitalitzacions fruit de 
georeferenciacions diferents. 

El següent pas s'ha basat en la consulta 
de la cartografia del cadastre (disponible al 
visor cartogràfic del SITIBSA) amb la 
finalitat de saber l'any de construcció de les 
habitatges i propietats compromeses amb el 
recorregut de la cova. 


Resultats 


Els resultats obtinguts arrel de l'anàlisi 
desenvolupat en aquest treball ha estat 
possible gràcies a la disponibilitat dels 
coneixements previs sobre les coves. A la 
Taula 1 es recullen els m? de les 
construccions i infraestructures que 
coincideixen amb el recorregut de les 
cavitats càrstiques. Com a resultats més 
rellevants destaquen que la cova més 
afectada per construccions i infraestructures 
suprajacents és la de Vallgornera i la que 
presenta una major proporció de 
construccions és la del Drac de Cala 
Santanyí, en quant a la data de construcció 
dels habitatges, destaca la cova des Coll, 
que travessa la barriada d'es Rivetó de 
Portocolom amb construccions anteriors a 
la primera meitat del segle XX. 


La digitalització del recorregut de la 
cova sobre la cartografia digital i 
ortofotografies aèries del Sitibsa mitjançant 
la utilització de Sistemes d'Informació 
Geogràfica (SIGs) (Figs. 2 i 3) permet 
determinar l'extensió en planta estimada de 
cada cova (Taula 1), essent de més de 
400.000 m? estimats de planta de la Cova 
des Pas de Vallgornera, els més de 26.000 
m° de la Cova des Coll, més de 21.000 m? 
de la Cova Genovesa y uns 9.000 m° 
corresponents a la Cova del Drac de 
Santanyí (Taula 1). 

A la Taula 1 s'ha intentat reflectir de 
manera cronològica la relació entre el grau 
de coneixement de les coves (exploracions, 
any d'edició de les topografies) i l'evolució 
de les construcció a sobre de les coves. 
Destaca el grau de desenvolupament de 
construccions sobre el recorregut de les 
coves d'es Coll i d'es Pas de Vallgornera 
amb dates de construcció molt posteriors a 
les dates en les que ja es tenia un 
coneixement gairebé complet del recorregut 
de les coves, així destaquen els més de 900 
m° i 2.000 m°? construits sobre les coves 
d'es Coll i d'es Pas de Vallgornera 
respectivament, després de que ja es 
tingués un mapa complet del seu recorregut 
(Taula 1). 


Implicacions amb la gestió. 


Legislació referent a coves 


La Comissió Mundial sobre Àrees 
Protegides (WCPA) enumera una sèrie de 
raons les que demostren la importància 
d'aquests sistemes naturals de cara al 
manteniment de la biodiversitat de fauna 
específica i especialment adaptada a 
aquests ambients de manera que fa 
necessària la seva conservació. Aquestes 
raons són: a) constitueixen hàbitats 
d'espècies de fauna en perill d'extinció, b) 

constitueixen àrees importants per a l'estudi 
d'aspectes geològics, —geomorfològics, 
paleontològics, prehistòria i història, entre 
d'altres, c) poden esser observatoris 
adequats per al coneixement hidrogeològic 
regional, així com també, en el cas que ens 
ocupa, el seu estudi contribuir a tenir un 
millor coneixement dels diferents estadis 
climàtics i canvis eustàtics esdevinguts 
durant el Quaternari d) algunes d'elles 
poden esser utilitzats per a finalitats de 
turisme i esbarjo. 

D'acord amb la seva importància, les 
cavitats presenten proteccions legals, tant 
en forma de directives, lleis i/o plans de 
gestió a nivell europeu, estatal i 
regional/local. Les cavitats estudiades són 
considerades com a Llocs d'Interès 
Comunitari (LIC) d'acord amb la directiva 
92/43/CEE relativa a la conservació dels 
hàbitats naturals i de la flora i fauna 
silvestres. Per altra banda la Xarxa Natura 
2000, que es conforma per les directives 
Hàbitat i la Directiva aus (2009/147/CE) 
fou dissenyada per a protegir fins a un total 
de 220 hàbitats presents a la Unió Europea 
que inclouen al voltant de 1000 espècies, 
considera les coves com a ZEC (Zones 
d'Especial Conservació) al mateix temps 
que reconeix dos hàbitats que estan 
constituits per les coves, aquests són els 
hàbitats inclosos dins de la secció vuitena 
com a hàbitats rocosos i coves amb els 
codis 8310 coves no explotades pel turisme 
i 8330 Coves marines submergides i semi- 
submergides. 

A nivell estatal, la Llei 42/2007 sobre la 
conservació del Patrimoni Natural i 
Biodiversitat, es la llei marc espanyola per 
a la conservació del medi ambient i 
constitueix la transposició a la normativa 
europea (diferents Directives referents a 
medi ambient) del cos legislatiu espanyol 
en aquesta matèria. Aquesta Llei també 


reconeix explícitament els hàbitats 
codificats acabats d'esmentar. 

La Llei del sòl espanyola vigent 
(aprovada pel Reial Decret Legislatiu 
2/2008 de 20 de Juny i modificada pel Reial 
Decret Legislatiu 7/2015 pel qual s'aprova 
el text refós de la Llei del Sòl i 
Rehabilitació Urbana) té una sèrie d'articles 
que es refereixen al subsòl però cap d'ells 
fa una referència explícita al cas de les 
coves i/o cavitats subterrànies. En canvi 
considera el subsòl com a part del terreny 
de manera que el propietari d'un terreny 
també ho és del subsòl, no obstant ha de 
respectar el desenvolupament sostenible i 
no comprometre els valors ambientals 
d'acord amb la legislació específica 
(suposem legislació específica en matèria 
de medi ambient i explotació de recursos 
d'interès general). 

Els articles 2d, 6a, 12.2, 22.5a, 26.1a i 
b, 53.1 i 54.4 de forma molt més extensa, 
detallada i tècnica contemplen l'acabat 
d'exposar. Respecte al règim de titularitat 
de les coves, aquestes són de titularitat 
privada si es troben a terrenys privats 
excepte les que es troben dins àmbits de 
domini públic hidràulic i domini públic 
marítim i terrestre. 

La vigent Llei de Mines de l'Estat 
Espanyol de l'any 1973 (Llei 22/1973 de 21 
de Juliol) a l'article 2 exposa que tots els 
jaciments d'origen natural i recursos 
geològics són bens d'origen públic. Per 
altra banda la Llei d'Aigies Espanyola 
(Reial Decret Legislatiu 1/2001 de 20 de 
Juliol) a l'article 2 estableix que els 
aquífers formen part del patrimoni públic 
hidràulic i a l'article 12 determina que els 
propietaris dels terrenys no podran fer obres 
que afectin la qualitat de les aigües 
subterrànies, així com també no podran fer 
extraccions sense autorització prèvia. I per 
acabar, la Llei de Patrimoni Històric (Llei 

Coves estudiades (dades en mô 





Any de construcció 


Cova des Coll 


Cova Genovesa 


Cova del Drac de Cala 


Cova d'es Pas de 






































































































































Santanyí Vallgornera 
920 260 
925 9 
930 44 
940 74 
950 82 
960 gil 
961 55 
966 45 
968 Descoberta descoberta 1° topo. descoberta 
969 411 705 
970 51 241 
973 1° topografia 140 
975 108 
978 597 
980 214 23 274 
981 16 
982 primer croquis 
984 1.601 
985 155 immersions 27 
988 258 10 
989 44 
990 S7, 
Anys 90 indet. 131 353 
991 108 
993 1: topografia 
994 part terrestre (50) 
996 exploració nucli urbà exploració subaquàtica 
999 8 
2000 explora. actuals noves extensions 
2001 30 199 
2003 493 
2004 167 descobriments 2004 
2006 418 
2007 213 
2008 73 
2009 45 
2010-2012 613 940 1.458 
m° construccions / 
REEE 2.467 2.930 1.549 4.376 
m? vials 2.002 440 205 18.540 
total construït 4.469 3.370 1.754 22.916 
àrea Cova 26.553 21.572 9.332 432.946 
% cova afectada 17 16 19 5 


per construccions 

















Taula 1. Taula de resultats generals a on s'exposa, per ordre cronològic, l'any en el que construiren 
habitatges sobre el recorregut conegut de la cova i estimació dels mM que ocupen. Els total construit 
sobre el recorregut de la cova és el resultat de la suma dels m’ corresponents a construccions i als m’ 
corresponents als vials públics (carrers) i privats (p.e. aparcaments privats). 
Table 1. Table of general results, exposed by chronological order, year of construction of homes and 


infrastructures and it extension (m") over the path of the caves. Total built over the cave is the sum of 


the m? regarding to homes and infrastructures, and n? regarding to public and private (e.g. parkings) 


streets/vials. 

16/1985 de 25 de Juny) estableix que 
formen part del patrimoni històric Espanyol 
aquells que es trobin tant al sòl com al 
subsòl, incloent-se els elements geològics i 
paleontològics que tinguin relació amb la 
història de l'home i també són de domini 
públic, hagin estat descoberts per 
excavacions, moviments de terres o accions 
de qualsevol tipus malgrat hagui estat per 
casualitat. 

A nivell regional, la referència més 
explícita en quant a legislació i gestió per a 
la realitat de les coves és el Pla de Gestió 
Natura 2000 Coves de la Direcció General 
de Medi Natural de la Conselleria 
d'Agricultura, Medi Ambient i Territori del 
Govern de les Illes Balears. Aquest Pla es 
va aprovat pel Decret 14/2015 de 27 de 
març i la seva motivació era quasi bé 
obligatòria degut a la riquesa biològica i 
singularitat geològica i geomorfològica de 
les cavitats hipogees de les Illes Balears. La 
seva finalitat és la d'adequar la gestió de les 
cavitats incloses dins de la Xarxa Natura 
2000 al que disposa la Llei 42/2007 i a les 
directrius de conservació de la Xarxa 
Natura 2000 a Espanya. La justificació 
d'aquest pla està motivat pel fet que les 
coves formen un sistema càrstic hipogeu 
complex que traspassa els àmbits de la 
pròpia cavitat, de manera que aquest pla de 
gestió haurà de tenir en compte la 
superfície necessària per a mantenir un estat 
de conservació favorable per als hàbitats i 
espècies pels que ha estat inclòs a la Xarxa 
Natura 2000. De manera que d'acord amb 
la Llei 42/2007s'han d'aplicar mesures 
preventives dirigides a evitar les activitats 
que impliquin el deteriorament d'aquests 
hàbitats naturals i de les espècies que hi 
viuen i en depenen. Les mesures s'hauran 
d'aplicar sobre les activitats que puguin 
afectar negativament les cavitats 
independentment de que aquests es 


desenvolupin dins l'àmbit de la Xarxa 
Natura 2000. El pla inclou un total de 30 
coves entre les quals es troben les que 


s'analitzen en aquest estudi, dona 
informació sobre els tipus de coves 
contemplades, figures de protecció que 


afecten a la part superficial de les coves, 
inventari d'usos dels terrenys, les 
estructures de gestió i agents implicats 
relacionats en la gestió d'aquetes i un recull 
complet del marc legal i planificació 
sectorial que afecta la gestió de les cavitats. 


Discussió i conclusions 


Els resultats obtinguts s'han 
d'interpretar a mode d'aproximació però la 
seva utilitat radica en la informació que 
proporcionen als propietaris de les 
habitatges, així com a les administracions 
tant locals com autonòmiques en matèria 
d'ordenació del territori i planificació 
urbanística. 

També es precís considerar que les 
dades obtingudes basades en el càlcul 
cartogràfic poden tenir vàries fonts d'error 
derivades de: 1) la cartografia original de 
les coves i possibles distorsions posteriors 
(la cartografia de les cavitats es realitza 
respecte del Nord magnètic que presenta 
una desviació del Nord geogràfic), 2) 
procés de georeferenciació i 3) procés de 
digitalització del traçat de la cova al 
programa de SIG. D'acord amb l'acabat 
d'exposar, es tracta — d'un treball 
aproximatiu el qual no assegura que les 
cases, construccions i/o infraestructures 
parcialment —construides sobre coves 
estiguin sobre d'aquestes i les es trobin a 
les proximitats dels traçats de les coves 
tampoc implica que estiguin 10090 fora de 
perill d'un potencial col: lapse. 

Com a tasques pendents de l'estudi 
destaca la determinació de la potencia del 
rocam pels sectors dels recorreguts de les 
coves així com la delimitació dels sectors 
inundats/terrestres sobre la cartografia 
digital elaborada. D'aquesta manera serà 
possible determinar diferents graus de 
vulnerabilitat dels terrenys en els que es 
desenvolupen les coves, amb especial 
interès a àrees urbanes. 

Actualment existeix una certa confusió 
a nivell jurídic sobre els aspectes derivats 
de les coves, per aquest motiu a l'aparat 
d'implicacions amb la gestió s'han exposat 
totes les lleis que s'han trobat amb alguna 
relació amb coves i/o subsòl (malgrat coves 
i subsòl no sempre signifiquen el mateix). 
El recull normatiu no ha estat del tot senzill 
ja que a falta d'una legislació específica 
sobre coves hem hagut de recórrer a 
cercadors temàtics i a fòrums de discussió 
sobre aspectes legals més relacionats amb 
subsòl que no amb coves. La jurisprudència 
d'una cova o cavitat sobre un terreny 
determinat s'ha d'establir a partir de la 
interpretació d'una sèrie de lleis i de 
normativa específica relacionada amb 
aspectes medi ambientals i sobretot de caire 
urbanístic (Llei del Sòl: Reial Decret 
Legislatiu 2/2008 de 20 de Juny i 
modificada pel Reial Decret Legislatiu 
7/2015). Els conflictes derivats de la 
propietat del subsòl que afecten a les coves 
normalment es ressolen amb normativa de 
caire urbanístic ja que aquests solen tenir 
lloc sobre sòl urbà. D'acord amb els fòrums 
de discussió consultats, els conflictes 
d'usos i propietat de cavitats sobre sòl 
rústic no són focus de "conflicte" com en 
els casos que tenen lloc sobre el sòl urbà. 

A l'estat espanyol no existeix una 
legislació específica general sobre coves 
com Puerto Rico (Ley 111 de 12 de Julio de 
1985 para la Protección y Conservación de 
Cuevas, Cavernas y Sumideros de Puerto 


Rico) que d'entre altres limitacions i 
regulacions, explicita clarament la 
impossibilitat de construir sobre les coves i 
a Japó (a on s'estableix una profunditat 
mínima de 50 m, sobre la qual, ell 
propietari del terreny té dret a esser 
indemnitzat segons es tipus de limitacions i 
servituds que se l'imposin). Seria precís 
determinar un cos legal específic per a 
coves amb la finalitat d'aclarir aspectes 
com per exemple: a) usos permesos, 
prohibits i compatibles, b) una determinació 
clara de la propietat d'acord amb el grau de 
profunditat de la cavitat, c) règim 
d'explotació de recursos d'acord amb el 
grau de protecció i gestió de caire 
ambiental i d) determinar àrees de major o 
menor perillositat al sòls urbans i 
urbanitzables per a garantir la integritat dels 
bens i de les persones, entre d'altres a 
considerar. Avui en dia sorgeixen 
interrogants sobre si només es protegeix 
l'entrada de les coves, o bé, sobre quines 
limitacions hi podrien haver sobre les 
accions de modificacions d'usos del sòl i 
impactes urbanístics sobre el recorregut de 
les coves que amb la legislació actual són 
difícils d'aclarir i poden interpretar-se amb 
certa ambigilitat. 

Malgrat. els resultats de caire 
aproximatiu, aquest treball es una 
convidada a la reflexió a la pressa de 
decisions donada l'elevada potencialitat a 
trobar coves i noves extensions d'aquestes a 
les àrees costaneres formades per calcàries i 
calcarenites del Miocè Superior (Fig. 1) 
amb sectors amb una elevada pressió 
urbana. A la Taula 1 es pot observar que en 
la major part dels casos estudiats, la 
coneixença del recorregut de les coves no 
ha estat un impediment per al 
desenvolupament urbà. 

Com a conclusió final i d'acord amb els 
propòsits de la sostenibilitat medi ambiental 
a les zones costaneres i amb la finalitat 


62 Boll. Soc. Hist. Nat. Balears, 60 (2017) 


d'assegurar la integritat dels bens i de les 
persones, es podria pensar en l'establiment 
d'àrees amb diferents graus de 
vulnerabilitat sobre el recorregut de les 
coves. Fins i tot plantejar-se possibles dates 
de caducitat de certes infraestructures i 
equipaments localitzats a àrees amb un cert 
perill potencial de col- lapse. Per a 
materialitzar aquests propòsits implicaria la 
necessitat d'elaborar, de forma parallela, 
complexos sistemes de compensació per a 
aquells propietaris amb permisos 
prèviament concedits d'acord amb la 
legislació vigent. La concepció de la zona 
costanera com a un sistema integrat d'acord 
el concepte de Gestió Integrada de les 
Zones Costeres i Marines (GIZC) fa palesa 
la necessitat d'aquests tipus d'estudis que 
aportin informació complementària. 

